title: Komisjoni rakendusmäärus (EL) 2020/738, 2. juuni 2020, millega muudetakse rakendusmäärust (EL) 2019/1286, millega kehtestatakse lõplik tasakaalustav tollimaks Indiast pärit polüetüleentereftalaadi impordi suhtes

text:
                  4.6.2020

                  ET

                  Euroopa Liidu Teataja

                  L 175/1

         KOMISJONI RAKENDUSMÄÄRUS (EL) 2020/738,
         2. juuni 2020,
         millega muudetakse rakendusmäärust (EL) 2019/1286, millega kehtestatakse lõplik tasakaalustav tollimaks Indiast pärit polüetüleentereftalaadi impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artiklit 19,
         ning arvestades järgmist:
         1.   MENETLUS

         1.1.   Kehtivad meetmed

                     (1)

                     Nõukogu kehtestas määrusega (EÜ) nr 2603/2000 (2) lõplikud tasakaalustavad tollimaksud muu hulgas Indiast pärit polüetüleentereftalaadi impordi suhtes (edaspidi „algne uurimine“).

                     (2)

                     Otsusega 2000/745/EÜ (3) kiitis Euroopa Komisjon heaks India kolme eksportiva tootja pakutud minimaalse impordihinna.

                     (3)

                     Määrusega (EÜ) nr 1645/2005 (4) muutis nõukogu Indiast pärit polüetüleentereftalaadi impordi suhtes kehtivate tasakaalustavate meetmete määra. Muudatused tehti kiirendatud korras läbivaatamise põhjal, mis algatati vastavalt alusmääruse artiklile 20.

                     (4)

                     Pärast aegumise läbivaatamist kehtestas nõukogu määrusega (EÜ) nr 193/2007 (5) lõplikud tasakaalustavad tollimaksud veel viieks aastaks.

                     (5)

                     Seejärel muutis nõukogu pärast osalisi vahepealseid läbivaatamisi määrusega (EÜ) nr 1286/2008 (6) ja rakendusmäärusega (EL) nr 906/2011 (7) tasakaalustusmeetmeid.

                     (6)

                     Veel üks hilisem osaline vahepealne läbivaatamine lõpetati nõukogu rakendusmäärusega (EL) nr 559/2012 (8) ilma kehtivaid meetmeid muutmata.

                     (7)

                     Pärast aegumise järjekordset läbivaatamist kehtestas nõukogu määrusega (EÜ) nr 461/2013 (9) lõplikud tasakaalustavad tollimaksud veel viieks aastaks.

                     (8)

                     Rakendusotsusega 2014/109/EL (10) tühistas komisjon kohustuste heakskiidu, sest asjaolud, mille alusel kohustused heaks kiideti, olid muutunud.

                     (9)

                     Pärast kaht osalist vahepealset läbivaatamist muutis komisjon rakendusmäärusega (EL) 2015/1350 (11) Indiast pärit polüetüleentereftalaadi impordi suhtes kehtivate tasakaalustavate meetmete taset.

                     (10)

                     Pärast kaht osalist vahepealset läbivaatamist muutis komisjon rakendusmäärusega (EL) 2018/1468 (12) (edaspidi „2018. aasta määrus“) kehtivate tasakaalustavate meetmete taset.

                     (11)

                     Pärast aegumise viimast läbivaatamist kehtestas komisjon rakendusmäärusega (EL) 2019/1286 (13) (edaspidi „2019. aasta aegumise läbivaatamine“) lõplikud tasakaalustavad tollimaksud veel viieks aastaks. Need meetmed kehtivad ka praegu (edaspidi „kehtivad meetmed“) ja koosnevad individuaalselt nimetatud India tootjate suhtes kohaldatavast koguselisest tollimaksust, mis jääb vahemikku 0–74,6 euroni tonni kohta, ning kõigi teiste tootjate impordi suhtes kehtestatud jääktollimaksumäärast 69,4 eurot tonni kohta.

               1.2.   Osalise vahepealse läbivaatamise algatamine

                     (12)

                     2018. aasta määrusega muutis komisjon läbivaatamiste käigus vaadeldud kahe eksportiva tootja suhtes kehtinud tasakaalustusmeetmete suurust ja leidis, et erinevalt algsest uurimisest ei pruugi koguseline tollimaks olla enam kõige asjakohasem meetmete vorm.

                     (13)

                     Samas märkis komisjon, et ta ei saa nende osaliste vahepealsete läbivaatamiste tulemusel muuta meetmete vormi, kuna vaatluse all oli ainult kahe eksportiva tootja subsideerimine.

                     (14)

                     Seetõttu algatas komisjon 25. märtsil 2019ex officio osalise vahepealse läbivaatamise vastavalt alusmääruse artikli 19 lõikele 1, mis piirdus Indiast pärit polüetüleentereftalaadi impordi suhtes kehtestatud meetmete vormiga (14) (edaspidi „algatamisteade“). Algatamist toetas Euroopa polüetüleentereftalaadi tootjate komitee (CPME), mis esindab kõiki Euroopa polüetüleentereftalaadi vaikude tootjaid.

                     (15)

                     Algatamisteates märkis komisjon, et leidub piisavalt tõendeid selle kohta, et asjaolud, mille alusel meetmed kehtestati, on muutunud ja et need muutused on püsivad. Need tõendid on seotud algse uurimise raames toimunud hindade arengu ning dumpinguvastaste ja tasakaalustavate meetmete konkreetse kontekstiga ning selliste subsiidiumide osatähtsuse suurenemisega, millest saadav rahaline kasu on üldiselt proportsionaalne ekspordi väärtusega.

               1.3.   Huvitatud isikud

                     (16)

                     Algatamisteates palus komisjon uurimises osaleda soovivatel isikutel endast teada anda. Lisaks andis komisjon uurimise algatamisest eraldi teada teadaolevatele liidu tootjatele, eksportivatele tootjatele, importijatele, kasutajatele ja India ametiasutustele, kutsudes neid uurimises osalema.

                     (17)

                     Huvitatud isikutel oli võimalus esitada uurimise algatamise kohta märkusi ning taotleda, et komisjon ja/või kaubandusmenetluses ärakuulamise eest vastutav ametnik nad ära kuulaks.

                     (18)

                     Uurimise algatamise kohta esitasid märkusi polüetüleentereftalaadi tootjaid esindav Euroopa kutseliit, üks India eksportiv tootja ja kuus kasutajat. Endast andsid teada veel kaks eksportivat tootjat, kes aga uurimise algatamise kohta märkusi ei esitanud.

                     (19)

                     Komisjon korraldas 11. juunil 2019 ärakuulamise kolme endast teada andnud kasutajaga.

               1.4.   Järelduste avalikustamine

                     (20)

                     6. aprillil 2020 tehti India ametiasutusetele ja teistele huvitatud isikutele teatavaks olulised asjaolud ja kaalutlused, mille põhjal komisjon kavatses teha ettepaneku muuta Indiast pärit polüetüleentereftalaadi impordi suhtes kohaldatavate meetmete vormi. Ühtlasi anti neile mõistlik aeg märkuste esitamiseks.

                     (21)

                     India ametiasutused ja üks eksportiv tootja esitasid nende järelduste kohta märkusi, mida võeti nõuetekohaselt arvesse, nagu on kirjeldatud allpool.

               2.   UURIMISALUNE TOODE JA SAMASUGUNE TOODE

         2.1.   Uurimisalune toode

                     (22)

                     Uurimisalune toode on sama, mis algses uurimises ehk Indiast pärit polüetüleentereftalaat (PET), mille viskoossus on ISO standardi 1628-5 järgi 78 ml/g või rohkem ja mis kuulub praegu CN-koodi 3907 61 00 alla (edaspidi „uurimisalune toode“).

               2.2.   Samasugune toode

                     (23)

                     Komisjon leidis, et Indias toodetud ja liitu eksporditud uurimisalusel tootel ning liidu tootmisharu toodetud ja liidus müüdaval vaatlusalusel tootel on samasugused füüsikalised ja tehnilised põhiomadused ja samasugune lõppkasutus. Seepärast käsitati neid samasuguste toodetena alusmääruse artikli 2 punkti c tähenduses.

               3.   UURIMINE

         3.1.   Taust

                     (24)

                     Algse uurimise tulemusel kehtestati koguselised tasakaalustavad tollimaksud (erinevalt väärtuselisest tollimaksust). Samal päeval kehtestati ka koguselised dumpinguvastased tollimaksud (15). Sel ajal peeti asjakohasemaks väärtuselise tollimaksu asemel kehtestada tegelikel ekspordihindadel põhinev koguseline tollimaks. See valik tehti selleks, et vältida olukorda, kus toornaftahinna kõikumisest tingitud polüetüleentereftalaadi hinna kõikumine põhjustaks tollimaksude suurenemist (16).

                     (25)

                     Nõukogu lõpetas dumpinguvastased meetmed 2013. aastal, (17) tasakaalustavaid tollimakse on aga mitu korda osaliselt läbi vaadatud ja need jäävad praegu vahemikku 0–74,6 eurot tonni kohta.

                     (26)

                     2018. aasta määruses märkis komisjon, et erinevalt algse uurimise käigus leitust ei pruugi koguseline tollimaks olla antud subsiidiumide korvamiseks enam kõige asjakohasem meetmete vorm. Põhjuseks on see, et polüetüleentereftalaadi eksportivatele tootjatele läbivaatamisega seotud uurimisperioodil suunatud kahe peamise subsiidiumikava (tollimaksu tagastamise kava ja Indiast kaupade eksportimise kava) raames antav rahaline toetus sõltus suuremas osas ekspordihinnast.

                     (27)

                     Komisjoni analüüs põhines 2018. aasta määruses esitatud järeldustel. Järeldustes käsitletud asjaolusid peeti püsivaks, mis leidis kinnitust ka 2019. aasta aegumise läbivaatamises. Need järeldused põhinesid India ametiasutuste ja kahe eksportiva tootja – IVL Dhunseri Petrochem Industries Private Limited (edaspidi „Dhunseri“) ja Reliance Industries Limited (edaspidi „Reliance“) – esitatud kontrollitud andmetel. Nende eksportivate tootjate arvele langes peaaegu kogu polüetüleentereftalaadi eksport Indiast ELi 2019. aasta aegumise läbivaatamisega seotud uurimisperioodil (1. aprill 2017 – 31. märts 2018). Mõlema tootja suhtes kohaldatakse tasakaalustavat tollimaksu, mis on vastavalt 18,73 eurot tonni kohta ja 29,21 eurot tonni kohta (tuginedes vastavalt 2,3 % ja 4 % väärtuselisele subsiidiumimäärale).

                     (28)

                     Oma märkustes lõplike järelduste kohta esitas eksportiv tootja uuesti samad märkused, mis ta oli esitanud ex officio uurimise algatamisel. Need on kokkuvõtlikult esitatud põhjenduses 50. India ametiasutused esitasid lõplike järelduste kohta sarnased märkused. Komisjoni seisukohad nende kohta on esitatud põhjenduses 51. Seepärast lükati need väited tagasi.

               3.2.   Praeguste tollimaksude eesmärk ja mõju

                     (29)

                     Alusmääruse artikli 1 lõike 1 kohaselt võib tasakaalustava tollimaksu kehtestada otseselt või kaudselt mis tahes toote valmistamiseks, tootmiseks, eksportimiseks või veoks antud subsiidiumide korvamiseks, kui toote vabasse ringlusse lubamine tekitab liidus kahju.

                     (30)

                     Alusmääruse artikli 19 lõike 2 kohaselt võib komisjon meetmete jätkamise läbi vaadata, kui on piisavalt tõendeid, et olemasolevast meetmest ei piisa või enam ei piisa kahju põhjustava tasakaalustatava subsiidiumi korvamiseks. Kui uurimine näitab, et need väited vastavad tõele, võib tasakaalustavaid tollimakse suurendada, et saavutada subsiidiumi mõju kõrvaldamiseks vajalik hinnatõus.

                     (31)

                     Seega on nende kahe sätte kohaselt tasakaalustava tollimaksu põhieesmärk subsiidiumi korvamine või selle mõju kõrvaldamine.

                     (32)

                     2018. aasta määrusega kehtestatud praegused subsiidiumisummad toetuvad peamiselt kahele subsiidiumikavale – tollimaksu tagastamise kavale ja Indiast kaupade eksportimise kavale. Nende kavade alusel sai Dhunseri 97 % ja Reliance 89 % sel ajal kindlaks tehtud subsiidiumisummadest. Nende kahe kava alusel tagastavad India ametiasutused eksportivatele tootjatele ülemääraselt teatava osa abikõlblike eksporditud toodete keskmisest ekspordiväärtusest. Seega mida suurem on ekspordi väärtus tonni kohta, seda suurem on eksportivatele tootjatele tagastatav ülemäärane summa ja seega ka subsiidium. See tähendab, et kui ekspordihind tõuseb, suureneb ka tasakaalustavate subsiidiumite summa.

                     (33)

                     Kui need tollimaksud 2018. aastal kehtestati, arvutati subsiidiumisummad ümber koguseliseks tollimaksuks, mis põhines koostööd tegevate eksportivate tootjate polüetüleentereftalaadi hindadel kõnealuse läbivaatamisega seotud uurimisperioodil 1. aprillist 2016 kuni 31. märtsini 2017. Need hinnad olid sellel ajavahemikul suhteliselt madalad, jäädes eri tootjatel vahemikku 730–815 eurot tonni kohta. 2019. aasta aegumise läbivaatamise ajal oli polüetüleentereftalaadi keskmine impordihind Indias 2016. aastal eriti madal 776 eurot tonni kohta (18). Need olid madalaimad aasta keskmised hinnad kogu kõnealuses määruses käsitletud perioodil (1. jaanuar 2014 kuni 31. märts 2018). Kõige hilisem ajavahemik, mille vältel toimunud polüetüleentereftalaadi importi Indiast on komisjon uurinud, oli 2019. aasta aegumisest tuleneva läbivaatamisega seotud uurimisperiood (1. aprill 2017 – 31. märts 2018). Sel ajal oli Indiast pärit polüetüleentereftalaadi keskmine impordihind 916 eurot tonni kohta (19). Võttes arvesse, et põhjenduse 32 kohaselt on Indiast pärit polüetüleentereftalaadi ekspordi subsideerimine proportsionaalselt seotud ekspordihinnaga, ei oleks 1. aprillist 2016 kuni 31. märtsini 2017 kehtinud hindade alusel arvutatud koguseline tollimaks olnud piisav, et kompenseerida 1. aprillist 2017 kuni 31. märtsini 2018 kehtinud hindadel põhinevat subsideerimist.

                     (34)

                     Seetõttu leidis komisjon, et subsideerimise laadist tulenevalt ei pruugi koguseline tollimaks olla piisav subsideerimise korvamiseks vastavalt alusmääruse artikli 1 lõikele 1. Väärtuseline tollimaks sobib selleks paremini.

               3.3.   Asjaolude püsivus ja muutumine

                     (35)

                     Nagu eespool märgitud, peeti liidu huvidele tuginedes koguselist tollimaksu algses uurimises asjakohasemaks vältimaks olukorda, kus toornafta hindade kõikumisest põhjustatud polüetüleentereftalaadi hinna kõikumine põhjustab tollimaksu suurenemist. Kuigi toornafta ja sellest tulenevalt ka polüetüleentereftalaadi hind kõigub endiselt, tuleb kindlamääralise tollimaksu kehtestamise otsust vaadelda selle vastuvõtmise kontekstis.

                     (36)

                     Praegune olukord, mida on kirjeldatud põhjendustes 32–34, on väga erinev olukorrast 2000. aastal, mil tasakaalustav tollimaks kehtestati. Algsed subsiidiumisummad toetusid kolmele subsiidiumikavale: i) imporditollimaksude hüvituskava (Duty Entitlement Passbook Scheme, DEPS); ii) kapitalikaupade ekspordisoodustuste kava (Export Promotion Capital Goods Scheme, EPCG) ja iii) eksporttoodangu töötlemise tsoonide kava (Export Processing Zones, EPZ)/ekspordile orienteeritud üksuste kava (Export Oriented Unit, EOU). Neist kõige tulusamad olid DEPS ja EOU/EPZ. Erinevalt praegu kehtivatest kavadest ei andnud need automaatselt õigust ekspordiväärtusel põhinevale eksporditoetusele.

                     (37)

                     DEPS-kava raames anti eksportijale kaupade (näiteks tooraine ja kapitalikaubad) impordikrediidi litsents. Subsideerimine, st toetuse saamine sõltus nende kaupade importimisest, mitte polüetüleentereftalaadi eksportimisest. Kuigi eksportiva tootja saadava subsiidiumi ülemmäär olenes ekspordiväärtusest, määrati subsideerimine ise kindlaks impordikoguse alusel. EPZ/EOU, mille arvele langes peaaegu kogu subsiidiumisumma, mida praegusele ettevõtjale Dhunseri maksti (13,5 protsenti 13,9 protsendist), (20) koosnes mitmest mehhanismist (21). Ükski neist ei olnud lihtsalt ekspordiväärtusel põhinev makse, nagu see on praegu kehtivate tollimaksu tagastamise kava ja Indiast kaupade eksportimise kava puhul.

                     (38)

                     Eksportiv tootja esitas lõplike järelduste kohta samad märkused, mis algatamisotsuse kohta. Neid on käsitletud põhjendustes 59 ja 60 ning need käsitlevad subsiidiumikavade mittemuutmist. Eksportiv tootja tuletas meelde, et menetluse algatamise toimiku kohta esitatud märkuses oli komisjon väitnud, et 79 % algses uurimises tuvastatud subsiidiumitest anti vastavalt kavale, mis seisnes ekspordihinnaga proportsionaalses subsideerimises. Eksportiv tootja väitis, et see toetus on vaid veidi väiksem kui tollimaksu tagastamise kaval ja Indiast kaupade eksportimise kaval põhineva subsideerimise puhul, nagu on sedastatud 2018. aasta määruses ja 2019. aasta aegumise läbivaatamise tulemusel. Eksportiv tootja väitis ka seda, et absoluutarvudes väljendatuna ei ole need ekspordihinnal põhinevad subsiidiumid nii ülekaalukad kui algse uurimise ajal. Lisaks väitis eksportiv tootja, et Indiast kaupade eksportimise kava lõpetatakse ja asendatakse WTO normidel põhineva süsteemiga.

                     (39)

                     Komisjon osutas, et menetluse algatamise toimiku kohta esitatud märkuses on väidetud, et 79 % algses uurimises tuvastatud subsiidiumitest, mis anti ekspordijärgset soodustust pakkuva DEPB-kava alusel, tagas rahalise kasu, mille suurus olenes ekspordihinnast. Selle seose olemust ning seda, mille poolest kava erineb tollimaksu tagastamise kavast ja Indiast kaupade eksportimise kavast, selgitab komisjon põhjalikumalt põhjendustes 36 ja 37. Eksportiv tootja ei vaidlustanud seda oma märkustes lõplike järelduste kohta.

                     (40)

                     Seoses Indiast kaupade eksportimise kava kohta esitaud märkusega väitis komisjon, et selle kava tulevikku ja väidetavalt seda asendava kava vastavust WTO reeglitele käesoleva osalise vahepealse läbivaatamise käigus ei vaadelda.

                     (41)

                     Seepärast lükati need väited tagasi.

                     (42)

                     Polüetüleentereftalaadi hinna kõikumise tõttu kehtestati 2000. aastal koguseline tollimaks, kuna tol ajal puudus konkreetne seos subsideerimise summa ja eksportivate tootjate ekspordihindade vahel. Seevastu 2020. aastal põhines suurem osa Indiast liitu eksporditud polüetüleentereftalaadi subsiidiumist eelkõige polüetüleentereftalaadi ekspordiväärtusel. Seega on ainus asjakohane lahendus siduda tollimaksude summa sama väärtusega väärtuselise tollimaksu kaudu.

                     (43)

                     Kuigi käesoleva läbivaatamise käigus ei viida läbi uut liidu huvide analüüsi, tuleb tähele panna, et eeldatav tonnilt makstava tollimaksu kõikumine oleks kasutajatele 2020. aastal palju väiksem probleem kui 2000. aastal. Esiteks olid 2000. aastal kehtestatud tasakaalustava tollimaksu määrad kõrgemad (kuni 8,2 % ja 2005. aastal, kui Dhunseri alustas eksportimist, 13,9 %) ja teiseks määrati neid koos dumpinguvastase tollimaksuga, mille tulemusel kujunes tollimaksumäära vahemikuks 30 % 44,3 %. Seega oleks polüetüleentereftalaadi tonni hinna järsk tõus olnud kasutajate jaoks palju suurem probleem. Kui aga väärtuselist tollimaksu kohaldataks praeguse impordi suhtes, ei ületaks see enamikul juhtudel 4 %.

                     (44)

                     Eksportiv tootja väitis oma märkustes lõplike järelduste kohta, et naftahind on pärast 2014. aastat, eriti aga 2020. aastal, pidevalt kõikunud. Eksportiva tootja sõnul väitis komisjon lõplikes järeldustes, et naftahind on alates 2014. aastast olnud stabiilne, mis õigustab meetme asendamist väärtuselise tollimaksuga. Eksportiva tootja sõnul ei saa meetme asendamist väärtuselise tollimaksuga põhjendada komisjoni seisukohaga, et toornafta hind on püsinud stabiilne.

                     (45)

                     Komisjon märgib, et komisjoni seisukohta, mis käsitleb naftahindade kõikumist ja selle mõju käesolevas läbivaatamises tehtud järeldustele, on selle märkusega valesti tõlgendatud. Komisjon tunnistas põhjenduses 35 selgelt, et polüetüleentereftalaadi ja toornafta hinnad on pärast viimast aegumise läbivaatamist 2014. aastal pidevalt kõikunud. Lisaks leidis komisjon, nagu märgitud põhjenduses 58, et väärtuseline tollimaks võimaldab täpsemalt kompenseerida subsiidiumi, mis kõigub koos polüetüleentereftalaadi ja toornafta hinnaga. Seepärast lükati see väide tagasi.

                     (46)

                     Nimetatud olukorra muutused on püsivad. Seda on kinnitatud ka 2018. aasta määruses, mille kohaselt kahe peamise kava (tollimaksu tagastamise kava ja Indiast kaupade eksportimise kava) olemus ja kasutamise sagedus on püsivad (22).

                     (47)

                     Lõplike järelduste kohta esitatud märkustes väitsid India ametiasutused, et komisjoni kinnitused muutuste püsivuse kohta ei ole õiged. India ametiasutused märkisid, et see on eriti ilmne toornafta hinna puhul, mis on palju madalam, kui 2000. aastal.

                     (48)

                     Komisjoni hinnang toornafta hinna kõikumisele oli tema ainuke hinnang asjaolude muutumise püsivuse kohta, mida India ametiasutused pidasid vääraks. Komisjon esitas oma argumendid uuesti põhjenduses 45. Seepärast lükati see väide tagasi.

               3.4.   Huvitatud isikute seisukohad läbivaatamise algatamise kohta

                     (49)

                     Euroopa polüetüleentereftalaadi tootjate ühendus (CPME) toetas läbivaatamise algatamist.

                     (50)

                     Üks eksportiv tootja väitis, et ex officio algatamine on ebaseaduslik, märkides, et komisjon täitis CPME taotluse algatada käesolev läbivaatamine hoolimata sellest, et tõendeid ega teavet ei esitatud. Eksportiv tootja väitis ka seda, et komisjon ei saa läbivaatamistaotlust tagasi lükata ja samal ajal algatada läbivaatamise omal algatusel. Tema sõnul on rikutud alusmääruse artikli 19 lõikes 2 ning WTO subsiidiumide ja tasakaalustusmeetmete lepingu (edaspidi „subsiidiumide ja tasakaalustusmeetmete leping“) artikli 21 lõikes 2 sätestatud menetlusnõudeid.

                     (51)

                     CPME e-kiri järgib komisjoni 2018. aasta määruses esitatud väiteid. Need on kokkuvõtlikult esitatud käesoleva dokumendi põhjenduses 27. Selles e-kirjas on märgitud, et CPME toetab komisjoni mõttekäiku ja palub komisjonil võtta vajalikud meetmed. CPME e-kirjas ei ole kasutatud terminit „läbivaatamistaotlus“, vaid ainult toetatud võimalikku läbivaatamise algatamist, kui komisjon seda vajalikuks peab. Komisjon ei saa tagasi lükata läbivaatamistaotlust, mida talle ei ole esitatudki. Nagu algatamisteates märgitud, algatas komisjon läbivaatamise omal algatusel vastavalt alusmääruse artikli 19 lõikele 1, mis on kooskõlas subsiidiumide ja tasakaalustusmeetmete lepingu artikli 21 lõikega 2. Seetõttu lükati see väide tagasi.

                     (52)

                     Lisaks väitis eksportiv tootja, et tollimaksud on kehtinud juba 20 aastat ning et komisjon peaks laskma neil lõpuks aeguda ning seejärel jälgima turgude reageerimist ja algatama siis, kui see veel vajalik peaks olema, eraldi uurimise.

                     (53)

                     Komisjon märkis, et käesoleva osalise vahepealse läbivaatamisega seotud uurimise käigus vaadeldakse ainult meetmete vormi. Meetmete jätkamist või aeguda laskmist uuriti hiljuti 2019. aasta aegumise läbivaatamise käigus, milles eksportiv tootja koostööd tegi. Nimetatud läbivaatamise tulemusel leiti, et Indiast pärit polüetüleentereftalaadi impordile kehtestatud tasakaalustusmeetmed tuleks säilitada. Seepärast lükati see väide tagasi.

                     (54)

                     Eksportiv tootja väitis ka, et puudub alus nii osaliseks vahepealseks läbivaatamiseks kui ka meetmete vormi muutmiseks. Dumpinguvastaste meetmete aegumine ja hinnakohustusest loobumine peaaegu kuus aastat tagasi ei mõjuta väidetavalt praeguste tasakaalustusmeetmete mõjusust. Eksportiva tootja väitel ei ole teadaolevalt plaanis subsiidiumikavu muuta ning ka toornafta hind, mis kõikus ja tõusis enne vahepealse läbivaatamise algatamist, on endiselt volatiilne.

                     (55)

                     Nagu komisjon on põhjendustes 32 ja 34 märkinud, ei ole koguseline tollimaks erinevalt olukorrast, mil tasakaalustavad tollimaksud algselt kehtestati, enam asjakohane, sest ei korva täielikult subsideerimise tegelikku määra, mis kõigub koos polüetüleentereftalaadi hinnaga. Komisjon saaks subsideerimist paremini tasakaalustada, sidudes tollimaksu summa polüetüleentereftalaadi hinnaga väärtuselise tollimaksu abil. Mis puudutab dumpinguvastaste tollimaksude kaotamise ja olukorra muutumise vahelist seost, kordas komisjon põhjenduses 43 esitatud väiteid. TA: Tollimaksu üldine määr lähtus 2000. aastal koguselise tollimaksu kohaldamise otsuse tegemise ajal valitsenud olukorrast, mis on nüüdseks muutunud. Seepärast lükati need väited tagasi.

                     (56)

                     Seoses väitega, et asjaolud muutusid juba hulk aega tagasi, märgib komisjon, et meetmete vormi läbivaatamise algatamiseks ei ole tähtaega kehtestatud. Pärast olukorra muutumist ei tehtud lahenduste leidmiseks uut läbivaatamist. Teostati ainult osalisi vahepealseid läbivaatamisi, milles vaadeldi kahe eksportiva tootja subsideerimist, ja aegumise läbivaatamisi. Käesolev läbivaatamine on esimene olukorra muutumise järgne uurimine, kus vaadeldakse spetsiaalselt seda, kui mõjus oleks koguseline tollimaks kõikide eksportivate tootjate puhul. Seepärast lükati ka see väide tagasi.

                     (57)

                     TA: Eksportiv tootja väitis ka, et kindlamääraline tollimaks võimaldab endiselt vältida ülepaisutatud ja põhjendamatud tollimaksude sissenõudmist toornafta hinna kõikumisest tingitud polüetüleentereftalaadi hinna kõikumise tulemusel.

                     (58)

                     Nagu on märgitud põhjendustes 32 ja 34, leiab komisjon, et väärtuseline tollimaks võimaldab täpsemalt kompenseerida subsiidiumi, mis kõigub koos polüetüleentereftalaadi ja toornafta hinnaga. Väide, et selline tollimaks oleks põhjendamatu, jääb arusaamatauks. Seepärast lükati see väide tagasi.

                     (59)

                     Eksportiv tootja väitis veel, et tegelikult subsiidiumikavasid ei muudetud, kuna 2000. aasta tasakaalustatav DEPB-kava sarnanes tollimaksu tagastamise kava ja Indiast kaupade eksportimise kavaga.

                     (60)

                     Nagu komisjon märkis põhjenduses 37, erineb DEPB-kava tollimaksu tagastamise kavast ja Indiast kaupade eksportimise kavast selle poolest, et toetus ja seega ka subsideerimine põhines tooraine ja kapitalikaupade impordil, mitte vaatlusaluse lõpptoote ekspordil. Seega oli see väide faktiliselt vale ja lükati tagasi.

                     (61)

                     Kuus kasutajat väitsid, et meetmete vormi muutmine – üleminek koguseliselt tollimaksult väärtuselisele tollimaksule – suurendaks nii hinnavolatiilsust kui ka tegelikku tollimaksu (ja seega ka toote koguhinda), mis kahjustaks kõigi tootmisahela järgmise etapi kasutajate majanduslikku jätkusuutlikkust. Nad väitsid, et kulude suurenemine kahandaks nende kasumimarginaali ja vähendaks konkurentsivõimet.

                     (62)

                     Nagu komisjon põhjenduses 34 märkis, oleneb põhikavade laadist tulenev subsideerimise määr peamiselt polüetüleentereftalaadi hinnatasemest. Ainus võimalus seda piisavalt tasakaalustada on kehtestada meede, mis oleks samuti seotud ekspordihinna tasemega. Seda saaks teha väärtuselise tollimaksuga. Väärtuselisele tollimaksule üleminek ei tähenda automaatset polüetüleentereftalaadi hinna tõusu. Kui ekspordihind langeb, nagu 2019. aastal, väheneb ka kohaldatav tollimaks. Lisaks, nagu on märgitud põhjenduses 43, oleks kahe peamise India eksportiva tootja makstav väärtuseline tollimaks madal (2,3 % ja 4 %), mida ei saa pidada tootmisahela järgmise etapi kasutajate majanduslikku jätkusuutlikkust kahjustavaks. Seepärast lükati need väited tagasi.

                     (63)

                     Kasutajad väitsid, et Euroopa polüetüleentereftalaadi tootjate olemasolevast tootmisvõimsusest ei piisa polüetüleentereftalaadi sisenõudluse katmiseks.

                     (64)

                     2019. aasta aegumise läbivaatamise käigus leiti, et liidu tootmisharu tootmisvõimsus katab 85 % praegusest liidusisesest kogutarbimisest. Lisaks on võimalik importida ka sellistest riikidest, kelle suhtes ei ole meetmeid kehtestatud, ning veel üks allikas on polüetüleentereftalaadi ringlussevõtt. Tuleb märkida, et käesoleva läbivaatamisega seotud uurimise eesmärk ei ole suurendada Indiast pärit polüetüleentereftalaadi impordi suhtes kohaldatavat tollimaksu, vaid korvata tegelik subsideerimine väärtuselise tollimaksuga, lähtudes praegusest olukorrast. Kuna toornafta hind 2020. aasta esimese kvartali lõpus langes, siis tõenäoliselt hakkab langema ka polüetüleentereftalaadi hind. Seepärast lükati need väited tagasi.

                     (65)

                     Kasutajad väitsid ka, et Indiast pärit polüetüleentereftalaadi import ei kahjusta Euroopa polüetüleentereftalaadi tootjaid. Tegelik olukord on vastupidine – viimased on kaua aega olnud väga marginaalses seisundis.

                     (66)

                     Käesoleva osalise vahepealse läbivaatamisega seotud uurimise käigus vaadeldakse ainult Indiast pärit polüetüleentereftalaadi impordi suhtes kehtestatud meetmete vormi. Komisjon märkis siiski, et 2019. aasta juulis lõpule jõudnud viimase aegumise läbivaatamise raames teostati ka kahju analüüs. Läbivaatamise käigus leiti, et liidu tootmisharu ei kandnud läbivaatamisega seotud uurimisperioodil suuremat kahju, kuid selle olukord oli siiski ebakindel, millest annab tunnistust väike kasumlikkus. Seepärast lükati need väited tagasi.

               4.   JÄRELDUS

                     (67)

                     Uurimise käigus tehti kindlaks, et kehtivad tasakaalustavad meetmed peaksid olema väärtuselised tollimaksud, mis vastavad mitmes varasemas uurimises kehtestatud määradele (23).

                     (68)

                     Oma märkustes lõplike järelduste kohta väitsid India ametiasutused ja eksportiv tootja, et kui komisjon otsustab muuta meetmete vormi ja kehtestada väärtuselise tollimaksu, peaks ta kohaldama 2019. aasta aegumise läbivaatamise käigus kindlaksmääratud 3,6 % subsiidiumimäära.

                     (69)

                     Komisjon märkis, et käesoleva osalise vahepealse läbivaatamisega seotud uurimise käigus vaadeldi ainult meetmete vormi, mitte aga nende määra. Komisjon märgib, et kuigi praegune tollimaksumäär kehtestati 2018. aasta määrusega, kehtestati praegu kehtivad meetmed 2019. aasta aegumise läbivaatamise tulemusel. Ettevõtja Reliance puhul ulatub see meede 29,21 euroni tonni kohta, kui subsiidiumimäär on 4 %. Käesoleva osalise vahepealse läbivaatamise alusel ei saa kehtestada muid väärtuselisi tollimakse, kuna algatamisteate kohaselt jääks selline muudatus käesoleva läbivaatamise ulatusest välja. Seepärast lükati see väide tagasi.

                     (70)

                     Eespool esitatud analüüsi arvesse võttes jõudis komisjon järeldusele, et olukord on muutunud ja koguselise tollimaksuga ei saa enam tasakaalustada subsideerimise tegelikku taset. Kuna subsideerimise jätkumise tõenäosus on 2019. aasta aegumise läbivaatamise käigus juba kindlaks tehtud, siis meetmeid muudetakse ja koguselise tollimaksu asemel võetakse kasutusele väärtuseline tasakaalustav tollimaks.

                     (71)

                     India ametiasutused ja eksportiv tootja väitsid oma märkustes lõplike järelduste kohta, et tollimaksud Indiast pärit polüetüleentereftalaadi impordi suhtes on kehtinud juba kakskümmend aastat ja nüüd tuleks neil lasta aeguda, kuna meetmete aegumine on reegel ja jätkamine erand. Lisaks väitsid India ametiasutused ja eksportiv tootja, et algseid kaebuse esitajaid ei ole enam olemas ning et komisjon kaitseb nüüd tootjaid, kes ei kuulu liidu tootmisharusse.

                     (72)

                     Eksportiv tootja väitis ka, et ettevõtjat Indorama Ventures Europe B.V. tuleks käsitada ELi tootmisharu välise ettevõtjana, et meetmed ei ole liidu huvides, sest need kahjustavad kõigi tootmisahela järgmise etapi kasutajate ja tarbijate majanduslikku jätkusuutlikkust, ning et meetmete jätkamine on India ja eelkõige selle eksportiva tootja diskrimineerimine.

                     (73)

                     Komisjon märkis, et käesoleva osalise vahepealse läbivaatamise eesmärk ei olnud vaadelda neid küsimusi, vaid ainult meetmete vormi. Komisjon osutas, et hiljutisel 2019. aastal toimunud aegumise läbivaatamisel, milles osalesid ka India ametiasutused ja eksportiv tootja, otsustati, et meetmete pikendamine on kooskõlas kehtiva õigusraamistikuga. Komisjon meenutas, et alusmääruse artikli 19 lõike 2 kohaselt võivad eksportivad tootjad taotleda, et komisjon algataks subsideerimise määra läbivaatamise, kui nad leiavad, et selleks on püsivaid põhjuseid.

                     (74)

                     Seepärast lükati need väited tagasi.

                     (75)

                     Käesolevas määruses sätestatud meetmed on kooskõlas Euroopa Parlamendi ja nõukogu määruse (EL) 2016/1036 (24) artikli 15 lõike 1 alusel loodud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2019/1286 artikli 1 lõikes 2 esitatud tabel asendatakse järgmise tabeliga:

                        Äriühing

                        Tasakaalustav tollimaks (%)

                        TARICi
                        lisakood

                        Futura Polyesters Ltd

                        0

                        A184

                        IVL Dhunseri Petrochem Industries Private Limited

                        2,3

                        C380

                        Pearl Engineering Polymers Limited

                        13,8

                        A182

                        Reliance Industries Limited

                        4,0

                        A181

                        Senpet Ltd

                        4,43

                        A183

                        Kõik muud äriühingud

                        13,8

                        A999

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 176, 30.6.2016, lk 55.

            (2)  Nõukogu 27. novembri 2000. aasta määrus (EÜ) nr 2603/2000, millega kehtestatakse teatava Indiast, Malaisiast ja Taist pärineva polüetüleentereftalaadi impordi suhtes lõplik tasakaalustav tollimaks ja nõutakse lõplikult sisse selle suhtes kehtestatud ajutine tollimaks ning lõpetatakse subsiidiumidevastane menetlus teatava Indoneesiast, Korea Vabariigist ja Taiwanist pärineva polüetüleentereftalaadi impordi suhtes (EÜT L 301, 30.11.2000, lk 1).

            (3)  Komisjoni 29. novembri 2000. aasta otsus 2000/745/EÜ, millega kiidetakse heaks kohustused, mida on pakutud seoses teatava Indiast, Indoneesiast, Malaisiast, Korea Vabariigist, Taiwanist ja Taist pärit polüetüleentereftalaadi importi käsitlevate dumpingu- ja subsiidiumivastaste menetlustega (EÜT L 301, 30.11.2000, lk 88).

            (4)  Nõukogu 6. oktoobri 2005. aasta määrus (EÜ) nr 1645/2005, millega muudetakse määrust (EÜ) nr 2603/2000, millega kehtestatakse teatava, muu hulgas Indiast pärineva polüetüleentereftalaadi impordi suhtes lõplik tasakaalustav tollimaks (ELT L 266, 11.10.2005, lk 1).

            (5)  Nõukogu 22. veebruari 2007. aasta määrus (EÜ) nr 193/2007, millega pärast aegumise läbivaatamist vastavalt määruse (EÜ) nr 2026/97 artiklile 18 kehtestatakse Indiast pärit polüetüleentereftalaadi impordi suhtes lõplik tasakaalustav tollimaks (ELT L 59, 27.2.2007, lk 34).

            (6)  Nõukogu 16. detsembri 2008. aasta määrus (EÜ) nr 1286/2008, millega muudetakse määrust (EÜ) nr 193/2007, millega kehtestatakse teatava Indiast pärit polüetüleentereftalaadi impordi suhtes lõplik tasakaalustav tollimaks, ja määrust (EÜ) nr 192/2007, millega kehtestatakse teatava, muu hulgas Indiast pärit polüetüleentereftalaadi impordi suhtes lõplik dumpinguvastane tollimaks (ELT L 340, 19.12.2008, lk 1).

            (7)  Nõukogu 2. septembri 2011. aasta rakendusmäärus (EL) nr 906/2011, millega muudetakse määrust (EÜ) nr 193/2007, millega kehtestatakse Indiast pärit polüetüleentereftalaadi impordi suhtes lõplik tasakaalustav tollimaks, ja määrust (EÜ) nr 192/2007, millega kehtestatakse teatava, muu hulgas Indiast pärit polüetüleentereftalaadi impordi suhtes lõplik dumpinguvastane tollimaks (ELT L 232, 9.9.2011, lk 19).

            (8)  Nõukogu 26. juuni 2012. aasta rakendusmäärus (EL) nr 559/2012, millega lõpetatakse muu hulgas Indiast pärit teatava polüetüleentereftalaadi impordi suhtes kehtestatud tasakaalustavate meetmete osaline vahepealne läbivaatamine (ELT L 168, 28.6.2012, lk 6).

            (9)  Nõukogu 21. mai 2013. aasta rakendusmäärus (EL) nr 461/2013, millega pärast määruse (EÜ) nr 597/2009 artikli 18 kohast aegumise läbivaatamist kehtestatakse Indiast pärit teatava polüetüleentereftalaadi impordi suhtes lõplik tasakaalustav tollimaks (ELT L 137, 23.5.2013, lk 1).

            (10)  Komisjoni 4. veebruari 2014. aasta rakendusotsus 2014/109/EL, millega tunnistatakse kehtetuks otsus 2000/745/EÜ, millega kiidetakse heaks seoses muu hulgas Indiast pärit polüetüleentereftalaadi importi käsitleva dumpinguvastase menetlusega pakutud kohustused (ELT L 59, 28.2.2014, lk 35).

            (11)  Komisjoni 3. augusti 2015. aasta rakendusmäärus (EL) 2015/1350, millega muudetakse nõukogu rakendusmäärust (EL) nr 461/2013, millega kehtestatakse lõplik tasakaalustav tollimaks Indiast pärit polüetüleentereftalaadi impordi suhtes (ELT L 208, 5.8.2015, lk 10).

            (12)  Komisjoni 1. oktoobri 2018. aasta rakendusmäärus (EL) 2018/1468, millega muudetakse nõukogu rakendusmäärust (EL) nr 461/2013, millega kehtestatakse lõplik tasakaalustav tollimaks Indiast pärit polüetüleentereftalaadi impordi suhtes (ELT L 246, 2.10.2018, lk 3).

            (13)  Komisjoni 30. juuli 2019. aasta rakendusmäärus (EL) 2019/1286, millega pärast aegumise läbivaatamist vastavalt Euroopa Parlamendi ja nõukogu määruse (EL) 2016/1037 artiklile 18 kehtestatakse teatava Indiast pärit polüetüleentereftalaadi impordi suhtes lõplik tasakaalustav tollimaks (ELT L 202, 31.7.2019, lk 81).

            (14)  Teade Indiast pärit teatava polüetüleentereftalaadi impordi suhtes kohaldatavate tasakaalustusmeetmete aegumise läbivaatamise algatamise kohta (ELT C 111, 25.3.2019, lk 47).

            (15)  Kehtestatud nõukogu 27. novembri 2000. aasta määrusega (EÜ) nr 2604/2000, millega kehtestatakse teatava Indiast, Indoneesiast, Malaisiast, Korea Vabariigist, Taiwanist ja Taist pärineva polüetüleentereftalaadi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (EÜT L 301, 30.11.2000, lk 21).

            (16)  Põhjendus 99.

            (17)  Nõukogu 21. mai 2013. aasta rakendusotsus 2013/226/EL, millega lükatakse tagasi nõukogu rakendusmääruse ettepanek, millega kehtestatakse pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist lõplik dumpinguvastane tollimaks Indiast, Taiwanist ja Taist pärit teatava polüetüleentereftalaadi impordi suhtes ning lõpetatakse aegumise läbivaatamise menetlus Indoneesiast ja Malaisiast pärit teatava polüetüleentereftalaadi impordi suhtes niivõrd, kuivõrd ettepanekuga kehtestatakse lõplik dumpinguvastane tollimaks Indiast, Taiwanist ja Taist pärit teatava polüetüleentereftalaadi impordi suhtes (ELT L 136, 23.5.2013, lk 12).

            (18)  Põhjendus 125.

            (19)  Samas.

            (20)  Määrus (EÜ) nr 1645/2005.

            (21)  ) imporditollimaksu vabastus kõikide tootmiseks või töötlemiseks vajalike või sellega seotud kaupade puhul (sealhulgas kapitalikaubad, tooraine ja tarbekaubad); ii) aktsiisivabastus kaupade puhul, mis on hangitud kodumaalt; iii) kohapealt hangitud kaupade riikliku müügimaksu tagastamine; iv) tollimaksutagastus kodumaistelt naftaettevõtetelt hangitud kütteõli puhul; v) võimalus müüa osa toodangut kodumaisel turul, makstes lõpptoote suhtes kohaldatavad maksud, erandina üldnõudest eksportida kogu toodang; vi) eksportmüügilt saadud kasumi vabastamine tavapärasest tulumaksust.

            (22)  Rakendusmäärus (EL) 2018/1468, põhjendused 122–131.

            (23)  Need määrad on kehtestatud järgmiste määrustega: Futura Polyesters Ltd – määrus (EÜ) nr 2603/2000,; muud ettevõtjad ning Pearl Engineering Polymers Ltd ja Senpet Ltd – määrus (EÜ) nr 1286/2008; IVL Dhunseri Petrochem Industries Private Limited ja Reliance Industries Limited – rakendusmäärus (EL) 2018/1468.

            (24)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT L 176, 30.6.2016, lk 21).


title: Komisjoni Rakendusmäärus (EL) 2020/744, 4. juuni 2020, millega muudetakse rakendusmäärust (EL) 2016/1800, milles sätestatakse rakenduslikud tehnilised standardid seoses krediidikvaliteeti hindavate asutuste antud krediidikvaliteedi hinnangute jaotamisega objektiivsetele krediidikvaliteedi astmetele kooskõlas Euroopa Parlamendi ja nõukogu direktiiviga 2009/138/EÜ (EMPs kohaldatav tekst)

text:
                  5.6.2020

                  ET

                  Euroopa Liidu Teataja

                  L 176/4

         KOMISJONI RAKENDUSMÄÄRUS (EL) 2020/744,
         4. juuni 2020,
         millega muudetakse rakendusmäärust (EL) 2016/1800, milles sätestatakse rakenduslikud tehnilised standardid seoses krediidikvaliteeti hindavate asutuste antud krediidikvaliteedi hinnangute jaotamisega objektiivsetele krediidikvaliteedi astmetele kooskõlas Euroopa Parlamendi ja nõukogu direktiiviga 2009/138/EÜ
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2009. aasta direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II), (1) eriti selle artikli 109a lõiget 1,
         ning arvestades järgmist:

                     (1)

                     Komisjoni rakendusmääruse (EL) 2016/1800 (2) lisas on muu hulgas kindlaks määratud, millisele komisjoni delegeeritud määruse (EL) 2015/35 (3) I jaotise I peatüki 2. jaos sätestatud krediidikvaliteedi astmele vastab krediidikvaliteeti hindava asutuse antud asjaomane krediidikvaliteedi hinnang („välised krediidikvaliteedi hinnangud“).

                     (2)

                     Pärast komisjoni rakendusmäärusega (EL) 2018/633 (4) rakendusmääruse (EL) 2016/1800 lisasse tehtud viimaseid muudatusi on rakendusmääruse (EL) 2016/1800 lisas esitatud mõnede krediidikvaliteedi hinnangute aluseks olevad kvantitatiivsed ja kvalitatiivsed tegurid muutunud. Lisaks on mõned krediidikvaliteeti hindavad asutused laiendanud oma krediidihinnanguid uutele turusegmentidele, mille tulemuseks on uued reitinguskaalad ja uued krediidireitingute liigid. Seetõttu on vaja ajakohastada asjaomaste krediidikvaliteeti hindavate asutuste vastavustabeleid.

                     (3)

                     Pärast rakendusmääruse (EL) 2018/633 vastuvõtmist on Euroopa Parlamendi ja nõukogu määruse (EÜ) nr 1060/2009 (5) kohaselt registreeritud veel üks reitinguagentuur. Kuna Euroopa Parlamendi ja nõukogu määruse (EL) nr 575/2013 (6) artikli 136 lõike 1 kohaselt tuleb kõigi krediidikvaliteeti hindavate asutuste puhul täpsustada krediidikvaliteedi astmete ja krediidikvaliteedi hinnangute vastavust, tuleb esitada selle uue registreeritud krediidikvaliteeti hindava asutuse krediidikvaliteedi astmete ja krediidikvaliteedi hinnangute vastavustabel. Hiljuti registreeritud krediidikvaliteeti hindava asutuse antud krediidikvaliteedi hinnangud põhinevad samal metoodikal, mida kohaldab tema emaettevõtja, mis on kolmanda riigi krediidikvaliteeti hindav asutus, mille krediidikvaliteedi astmed on juba kindlaks määratud. Seepärast on antud juhul asjakohane, et uue registreeritud krediidikvaliteeti hindava asutuse krediidikvaliteedi astmete ja krediidikvaliteedi hinnangute vastavus peegeldab kõnealuse kolmanda riigi krediidikvaliteeti hindava asutuse vastavustabelit.

                     (4)

                     Käesolev määrus põhineb rakenduslike tehniliste standardite eelnõul, mille on komisjonile esitanud Euroopa Pangandusjärelevalve (EBA), Euroopa Väärtpaberiturujärelevalve (ESMA) ning Euroopa Kindlustus- ja Tööandjapensionide Järelevalve (EIOPA) („Euroopa järelevalveasutused“).

                     (5)

                     Euroopa järelevalveasutused on korraldanud käesoleva määruse aluseks oleva rakenduslike tehniliste standardite eelnõu kohta avalikud konsultatsioonid, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1093/2010 (7) artikli 37 kohaselt loodud pangandussektori sidusrühmade kogult, Euroopa Parlamendi ja nõukogu määruse (EL) nr 1095/2010 (8) artikli 37 kohaselt loodud väärtpaberituru sidusrühmade kogult ning Euroopa Parlamendi ja nõukogu määruse (EL) nr 1094/2010 (9) artikli 37 kohaselt loodud kindlustuse ja edasikindlustuse sidusrühmade kogult.

                     (6)

                     Seepärast tuleks rakendusmäärust (EL) 2016/1800 vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2016/1800 muutmine
            Rakendusmääruse (EL) 2016/1800 lisa asendatakse käesoleva määruse lisaga.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 335, 17.12.2009, lk 1).

            (2)  Komisjoni 11. oktoobri 2016. aasta rakendusmäärus (EL) 2016/1800, milles sätestatakse rakenduslikud tehnilised standardid seoses krediidikvaliteeti hindavate asutuste antud krediidikvaliteedi hinnangute jaotamisega objektiivsetele krediidikvaliteedi astmetele kooskõlas Euroopa Parlamendi ja nõukogu direktiiviga 2009/138/EÜ (ELT L 275, 12.10.2016, lk 19).

            (3)  Komisjoni 10. oktoobri 2014. aasta delegeeritud määrus (EL) 2015/35, millega täiendatakse Euroopa Parlamendi ja nõukogu direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) (ELT L 12, 17.1.2015, lk 1).

            (4)  Komisjoni 24. aprilli 2018. aasta rakendusmäärus (EL) 2018/633, millega muudetakse rakendusmäärust (EL) 2016/1800, milles sätestatakse rakenduslikud tehnilised standardid seoses krediidikvaliteeti hindavate asutuste antud krediidikvaliteedi hinnangute jaotamisega krediidikvaliteedi astmete objektiivsele skaalale kooskõlas Euroopa Parlamendi ja nõukogu direktiiviga 2009/138/EÜ (ELT L 105, 25.4.2018, lk 6).

            (5)  Euroopa Parlamendi ja nõukogu 16. septembri 2009. aasta määrus (EÜ) nr 1060/2009 reitinguagentuuride kohta (ELT L 302, 17.11.2009, lk 1).

            (6)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).

            (7)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

            (8)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).

            (9)  Euroopa Parlamendi ja nõukogu 24. novembri 2010. aasta määrus (EL) nr 1094/2010, millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ (ELT L 331, 15.12.2010, lk 48).

            LISA

                     „LISA

                        Krediidikvaliteeti hindavate asutuste antud krediidikvaliteedi hinnangute jaotamine krediidikvaliteedi astmete objektiivsele skaalale vastavalt direktiivile 2009/138/EÜ

                                    Krediidikvaliteedi aste

                                    0

                                    1

                                    2

                                    3

                                    4

                                    5

                                    6

                                       ACRA Europe a.s (endine European Rating Agency a.s.)

                                    Üleilmne pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Üleilmne lühiajaline reitinguskaala

                                    S1

                                    S2

                                    S3, S4, NS

                                       AM Best Europe-Rating Services Ltd.

                                    Emitendi pikaajaliste krediidireitingute skaala

                                    aaa

                                    aa, aa-

                                    a+, a, a–

                                    bbb+, bbb, bbb–

                                    bb+, bb, bb–

                                    b+, b, b–

                                    ccc+, ccc, ccc–, cc, c, d, e, f, s

                                    Emissiooni pikaajaliste reitingute skaala

                                    aaa

                                    aa, aa-

                                    a+, a, a–

                                    bbb+, bbb, bbb–

                                    bb+, bb, bb–

                                    b+, b, b–

                                    ccc+, ccc, ccc–, cc, c, d, s

                                    Finantstugevuse reitingute skaala

                                    A++, A+

                                    A, A–

                                    B++, B+

                                    B, B–

                                    C++, C+

                                    C, C–, D, E, F, S

                                    Emitendi lühiajaliste reitingute skaala

                                    AMB-1+

                                    AMB-1–

                                    AMB-2,

                                    AMB-3

                                    AMB- 4, d, e, f, s

                                    Emissiooni lühiajaliste reitingute skaala

                                    AMB-1+

                                    AMB-1–

                                    AMB-2,

                                    AMB-3

                                    AMB- 4, d, s

                                       ARC Ratings S.A.

                                    Emitentide keskmise kestusega ja pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Emissioonide keskmise kestusega ja pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Emitentide lühiajaline reitinguskaala

                                    A-1+

                                    A-1

                                    A-2, A-3

                                    B, C, D

                                    Emissioonide lühiajaline reitinguskaala

                                    A-1+

                                    A-1

                                    A-2, A-3

                                    B, C, D

                                       ASSEKURATA Assekuranz Rating-Agentur GmbH

                                    Pikaajalise krediidireitingu skaala

                                    AAA

                                    AA

                                    A

                                    BBB

                                    BB

                                    B

                                    CCC, CC/C, D

                                    Äriühingu lühiajaline reitinguskaala

                                    A++

                                    A

                                    B, C, D

                                       Axesor Risk Management SL

                                    Üleilmne reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                       Prantsusmaa keskpank (Banque de France)

                                    Emitendi üleilmsete pikaajaliste krediidireitingute skaala

                                    3++

                                    3+, 3

                                    4+

                                    4, 5+

                                    5, 6

                                    7, 8, 9, P

                                       BCRA – reitinguagentuur AD

                                    Üleilmne pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Üleilmne lühiajaline reitinguskaala

                                    A-1+

                                    A-1

                                    A-2, A-3

                                    B, C, D

                                    Pensionikindlustust pakkuva kindlustusandja pikaajaline skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Pensionikindlustust pakkuva kindlustusandja lühiajaline skaala

                                    A-1+

                                    A-1

                                    A-2, A-3

                                    B, C, D

                                    Pensionifondi pikaajaline skaala

                                    AAA pf

                                    AA pf

                                    A pf

                                    BBB pf

                                    BB pf

                                    B pf

                                    C pf

                                    Tagatisfondi pikaajaline skaala

                                    AAA

                                    AA

                                    A

                                    BBB

                                    BB

                                    B

                                    C, D

                                    Tagatisfondi lühiajaline skaala

                                    A-1+

                                    A-1

                                    A-2, A-3

                                    B, C, D

                                       Capital Intelligence Ratings Ltd

                                    Emitendi rahvusvaheline pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Emissiooni rahvusvaheline pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Kindlustusandja finantstugevuse rahvusvaheline pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Emitendi rahvusvaheline lühiajaline reitinguskaala

                                    A1+

                                    A1

                                    A2, A3

                                    B, C, RS, SD, D

                                    Emissiooni rahvusvaheline lühiajaline reitinguskaala

                                    A1+

                                    A1

                                    A2, A3

                                    B, C, D

                                    Kindlustusandja finantstugevuse rahvusvaheline lühiajaline reitinguskaala

                                    A1+

                                    A1

                                    A2, A3

                                    B, C, RS, SD, D

                                       Cerved Rating Agency S.p.A.

                                    Äriühingu pikaajaline reitinguskaala

                                    A1.1

                                    A1.2, A1.3

                                    A2.1, A2.2, A3.1

                                    B1.1, B1.2

                                    B2.1, B2.2

                                    C1.1

                                    C1.2, C2.1

                                       Creditreform Rating AG

                                    Pikaajaline reitinguskaala

                                    AAA

                                    AA

                                    A

                                    BBB

                                    BB

                                    B, C, SD, D

                                       CRIF Ratings S.r. l.

                                    Emitendi pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D1S, D

                                    Emissiooni pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, DS

                                    Emitendi lühiajaline reitinguskaala

                                    IG-1

                                    IG-2

                                    SIG-1, SIG-2, SIG-3, SIG-4

                                    Emissiooni lühiajaline reitinguskaala

                                    IG-1

                                    IG-2

                                    SIG-1, SIG-2, SIG-3, SIG-4

                                       Dagong Europe Credit Rating

                                    Pikaajalise krediidireitingu skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Lühiajalise krediidireitingu skaala

                                    A-1

                                    A-2, A-3

                                    B, C, D

                                       DBRS Ratings Limited

                                    Pikaajaliste kohustuste reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Kommertsväärtpaberite ja lühiajaliste võlakohustuste reitinguskaala

                                    R-1 H, R-1 M

                                    R-1 L

                                    R-2, R-3

                                    R-4, R-5, D

                                    Finantstugevuse reitinguskaala

                                    AAA, AA

                                    A

                                    BBB

                                    BB

                                    B

                                    CCC, CC, C, R

                                       Egan-Jones Ratings Co.

                                    Pikaajalise krediidireitingu skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Lühiajalise krediidireitingu skaala

                                    A-1+

                                    A-1

                                    A-2

                                    A-3, B, C, D

                                       Euler Hermes Rating GmbH

                                    Üleilmne pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, SD, D

                                       EuroRating Sp. z o.o.

                                    Üleilmne pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                       Fitch Ratings

                                    Emitendi makseviivituse pikaajaliste reitingute skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, RD, D

                                    Äriühingu finantskohustused – pikaajaliste reitingute skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Kindlustusandja finantstugevuse rahvusvaheline pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Tuletistehingu vastaspoole reitingute skaala

                                    AAA dcr, AA dcr

                                    A dcr

                                    BBB dcr

                                    BB dcr

                                    B dcr

                                    CCC dcr, CC dcr, C dcr

                                    Lühiajaline reitinguskaala

                                    F1+

                                    F1

                                    F2, F3

                                    B, C, RD, D

                                    Kindlustusandja finantstugevuse rahvusvaheline lühiajaline reitinguskaala

                                    F1+

                                    F1

                                    F2, F3

                                    B, C

                                       GBB-Rating Gesellschaft für Bonitätsbeurteilung mbH

                                    Üleilmne pikaajaline reitinguskaala

                                    AAA

                                    AA

                                    A, BBB

                                    BB

                                    B

                                    CCC, CC, C, D

                                       HR Ratings de México, S.A. de C. V.

                                    Üleilmne pikaajaline reitinguskaala

                                    HR AAA(G)

                                    HR AA(G)

                                    HR A(G)

                                    HR BBB(G)

                                    HR BB(G)

                                    HR B(G)

                                    HR C(G)/HR D(G)

                                    Üleilmne lühiajaline reitinguskaala

                                    HR+1(G)

                                    HR1(G)

                                    HR2(G)

                                    HR3(G)

                                    HR4(G), HR5(G), HR D(G)

                                       ICAP Group S.A

                                    Üleilmne pikaajaline reitinguskaala

                                    AA, A

                                    BB, B

                                    C, D

                                    E, F

                                    G, H

                                       INC Rating Sp. z o.o.

                                    Emitendi pikaajalise krediidireitingu skaala

                                    AA

                                    A

                                    BBB

                                    BB

                                    B

                                    CCC, CC, C, D

                                       Japan Credit Rating Agency Ltd

                                    Emitendi pikaajaliste reitingute skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, LD, D

                                    Emissiooni pikaajaliste reitingute skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Emitendi lühiajaliste reitingute skaala

                                    J-1+

                                    J-1

                                    J-2

                                    J-3, NJ, LD, D

                                    Emissiooni lühiajaliste krediidireitingute skaala

                                    J-1+

                                    J-1

                                    J-2

                                    J-3, NJ, D

                                       Kroll Bond Rating Agency

                                    Pikaajalise krediidireitingu skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Lühiajalise krediidireitingu skaala

                                    K1+

                                    K1

                                    K2, K3

                                    B, C, D

                                       Kroll Bond Rating Agency Europe

                                    Pikaajalise krediidireitingu skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Lühiajalise krediidireitingu skaala

                                    K1+

                                    K1

                                    K2, K3

                                    B, C, D

                                       modeFinance S.r.l.

                                    Üleilmne pikaajaline reitinguskaala

                                    A1

                                    A2

                                    A3

                                    B1

                                    B2

                                    B3

                                    C1, C2, C3, D

                                       Moody’s Investors Service

                                    Üleilmne pikaajaline reitinguskaala

                                    Aaa

                                    Aa

                                    A

                                    Baa

                                    Ba

                                    B

                                    Caa, Ca, C

                                    Üleilmne lühiajaline reitinguskaala

                                    P-1

                                    P-2

                                    P-3

                                    NP

                                       QIVALIO SAS (endine Spread Research)

                                    Üleilmne pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Üleilmne lühiajaline reitinguskaala

                                    SR0

                                    SR1, SR2

                                    SR3, SR4, SR5, SRD

                                       Rating-Agentur Expert RA GmbH

                                    Rahvusvaheline krediidireitingu skaala

                                    AAA

                                    AA

                                    A

                                    BBB

                                    BB

                                    B

                                    CCC,CC, C, D, E

                                    Rahvusvaheline usaldusväärsusreitingu skaala

                                    AAA

                                    AA

                                    A

                                    BBB

                                    BB

                                    B

                                    CCC,CC, C, D, E

                                       Scope Ratings AG

                                    Pikaajaline reitinguskaala

                                    AAA

                                    AA

                                    A

                                    BBB

                                    BB

                                    B

                                    CCC, CC,C, D

                                    Lühiajaline reitinguskaala

                                    S-1+

                                    S-1

                                    S-2

                                    S-3, S-4

                                       S&P Globel Ratings

                                    Emitendi pikaajaliste krediidireitingute skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, R, SD/D

                                    Emissiooni pikaajaliste krediidireitingute skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Kindlustusandja finantstugevuse reitingute skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, SD/D, R

                                    Keskmise turukapitalisatsiooniga ettevõtjate reitingute skaala

                                    MM1

                                    MM2

                                    MM3, MM4

                                    MM5, MM6

                                    MM7, MM8, MMD

                                    Emitendi lühiajaliste krediidireitingute skaala

                                    A-1+

                                    A-1

                                    A-2, A-3

                                    B, C, R, SD/D

                                    Emissiooni lühiajaliste krediidireitingute skaala

                                    A-1+

                                    A-1

                                    A-2, A-3

                                    B, C, D

                                       The Economist Intelligence Unit Ltd

                                    Riigireitingu vahemike skaala

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

               “


title: Komisjoni rakendusmäärus (EL) 2020/745, 4. juuni 2020, millega muudetakse määrust (EL) 2018/1042 seoses teatavate meetmete kohaldamise kuupäevade edasilükkamisega COVID-19 pandeemia tõttu (EMPs kohaldatav tekst)

text:
                  5.6.2020

                  ET

                  Euroopa Liidu Teataja

                  L 176/11

         KOMISJONI RAKENDUSMÄÄRUS (EL) 2020/745,
         4. juuni 2020,
         millega muudetakse määrust (EL) 2018/1042 seoses teatavate meetmete kohaldamise kuupäevade edasilükkamisega COVID-19 pandeemia tõttu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artiklit 23, artiklit 31 ja artikli 62 lõiget 15,
         ning arvestades järgmist:

                     (1)

                     COVID-19 pandeemia leviku piiramiseks võetud meetmed mõjutavad oluliselt liikmesriikide ja lennundussektori suutlikkust teha ettevalmistusi mitme hiljuti vastu võetud rakendusmääruse kohaldamiseks lennuohutuse valdkonnas.

                     (2)

                     Liikumispiirangute kehtestamine, töötingimuste ja töötajate kättesaadavusega seotud muudatused ning täiendav töökoormus, mis on vajalik COVID-19 pandeemia märkimisväärsete negatiivsete tagajärgedega toimetulekuks kõigi sidusrühmade puhul, takistavad ettevalmistusi kõnealuste rakendusmääruste kohaldamiseks.

                     (3)

                     Liikmesriikidel ei ole võimalik kohaldada komisjoni määrusega (EL) 2018/1042 (2) kehtestatud uusi nõudeid, mis käsitlevad alkoholijoobe kontrollimist, pilootide vastastikuse toetamise programme ja pilootide psühholoogilist hindamist, kõnealuses määruses sätestatud aja jooksul, st alates 14. augustist 2020, kuna nad on kehtestanud mitmesuguseid liikumispiiranguid. Liikmesriigid ei suuda tagada, et lennumeeskondadel oleks võimalik täita määrusega (EL) 2018/1042 kehtestatud uusi kohustusi, kuna see võib lendude taasalustamisel COVID-19 pandeemiast taastumise käigus piirata lennumeeskondade kättesaadavust. Eespool nimetatud nõuete kohaldamise tähtaega tuleks seetõttu kuue kuu võrra edasi lükata, et võimaldada liikmesriikidel kompenseerida COVID-19 pandeemia põhjustatud viivituse negatiivset mõju nende meetmete rakendamisele.

                     (4)

                     Euroopa Liidu Lennundusohutusamet kinnitas komisjonile, et põhjenduses 3 osutatud sätete kohaldamist on võimalik lennuohutust kahjustamata edasi lükata, kuna seda tehakse väga piiratud aja jooksul ja tõenäoliselt taastub lennuliiklus COVID-19 pandeemiast aeglaselt ning järk-järgult, mis omakorda vähendab kokkupuutevõimalusi psühhoaktiivsete ainete kontrolli ja psühholoogilise toetamise programmide puhul kindlaks tehtud riskidega.

                     (5)

                     Selleks et viivitamata kergendada riikide ametiasutuste ja kõigi sidusrühmade olukorda COVID-19 pandeemia ajal ning anda neile võimalus kohandada oma plaane ja teha ettevalmistusi asjaomaste sätete edasilükatud kohaldamiseks, peaks käesolev määrus jõustuma järgmisel päeval pärast selle avaldamist Euroopa Liidu Teatajas.

                     (6)

                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Komisjoni delegeeritud määruse (EL) 2018/1042 artikli 2 kolmas lõik asendatakse järgmisega:

               „Artikli 1 punkte 1 ja 3 kohaldatakse alates 14. veebruarist 2021 ja lisa punkti 3 alapunkti f ja punkti 6 alapunkti b kohaldatakse alates 14. augustist 2018.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 212, 22.8.2018, lk 1.

            (2)  Komisjoni 23. juuli 2018. aasta määrus (EL) 2018/1042, millega muudetakse määrust (EL) nr 965/2012 seoses järgmisega: toetusprogrammide kasutuselevõtuga seotud tehnilised nõuded ja haldusmenetlused, lennumeeskonna psühholoogiline hindamine, psühhoaktiivsetest ainetest põhjustatud joobe süstemaatiline ja pisteline kontroll lennu- ja salongimeeskonna liikmete hea terviseseisundi tagamiseks ning turbiinmootoriga, maksimaalse sertifitseeritud stardimassiga kuni 5 700 kg, 6–9 reisijale ettenähtud hiljuti toodetud lennukite varustamine reljeefi jälgimise ja hoiatussüsteemiga (ELT L 188, 25.7.2018, lk 3).


title: Komisjoni rakendusmäärus (EL) 2020/746, 4. juuni 2020, millega muudetakse rakendusmäärust (EL) 2019/947 seoses teatavate meetmete kohaldamise kuupäevade edasilükkamisega COVID-19 pandeemia tõttu (EMPs kohaldatav tekst)

text:
                  5.6.2020

                  ET

                  Euroopa Liidu Teataja

                  L 176/13

         KOMISJONI RAKENDUSMÄÄRUS (EL) 2020/746,
         4. juuni 2020,
         millega muudetakse rakendusmäärust (EL) 2019/947 seoses teatavate meetmete kohaldamise kuupäevade edasilükkamisega COVID-19 pandeemia tõttu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artiklit 57,
         ning arvestades järgmist:

                     (1)

                     COVID-19 pandeemia leviku piiramiseks võetud meetmed mõjutavad oluliselt liikmesriikide ja lennundussektori suutlikkust teha ettevalmistusi mitme hiljuti vastu võetud rakendusmääruse kohaldamiseks lennuohutuse valdkonnas.

                     (2)

                     Liikumispiirangute kehtestamine, töötingimuste ja töötajate kättesaadavusega seotud muudatused ning täiendav töökoormus, mis on vajalik COVID-19 pandeemia märkimisväärsete negatiivsete tagajärgedega toimetulekuks kõigi sidusrühmade puhul, takistavad ettevalmistusi kõnealuste rakendusmääruste kohaldamiseks.

                     (3)

                     Üks COVID-19 pandeemia vältimatuid tagajärgi on viivitused komisjoni rakendusmääruse (EL) 2019/947 (2) nõuetekohaseks ja õigeaegseks rakendamiseks vajalike erinevate ülesannete täitmisel, eelkõige digitaalsete ja koostalitluslike registreerimissüsteemide loomisel ning siseriikliku õiguse alusel välja antud lubade, deklaratsioonide ja sertifikaatide kohandamisel.

                     (4)

                     Tööstussektori ja standardiorganisatsioonide juhitav standardimisprotsess ja muud sellega seotud toimingud, nagu katsemetoodika ettevalmistamine või tehniliste omaduste, näiteks kaugtuvastuse katsetamine, on edasi lükkunud. See omakorda vähendab tootjate suutlikkust viia turule mehitamata õhusõidukite süsteeme, mis vastavad komisjoni delegeeritud määrusega (EL) 2019/945 (3) ette nähtud uutele standarditud nõuetele.

                     (5)

                     Seega tuleks lubada, et kõiki mehitamata õhusõidukite süsteemide liike võib praegustel tingimustel jätkuvalt käitada veel kuue kuu jooksul. Seepärast tuleks rakendusmääruse (EL) 2019/947 kohaldamise kuupäevi vastavalt edasi lükata, et võimaldada mehitamata õhusõidukite süsteemide käitajatel kasutada delegeeritud määruse (EL) 2019/945 nõuetele mittevastavaid mehitamata õhusõidukite süsteeme veel kuue kuu jooksul.

                     (6)

                     Euroopa Liidu Lennundusohutusamet kinnitas komisjonile, et põhjenduses 3 osutatud sätete kohaldamist on võimalik lennuohutust kahjustamata edasi lükata, kuna seda tehakse väga piiratud aja jooksul ja lennuliikluse COVID-19 pandeemiast taastumine kestab tõenäoliselt kaua, mis veelgi vähendab riskidega kokkupuutumise võimalust, ning nendes liikmesriikides, kus mehitamata õhusõidukite süsteemide käitamine on lubatud, kohaldatakse jätkuvalt siseriiklikku õigust.

                     (7)

                     Selleks et viivitamata kergendada riikide ametiasutuste ja kõigi sidusrühmade olukorda COVID-19 pandeemia ajal ning anda neile võimalus kohandada oma plaane ja teha ettevalmistusi asjaomaste sätete edasilükatud kohaldamiseks, peaks käesolev määrus jõustuma järgmisel päeval pärast selle avaldamist Euroopa Liidu Teatajas.

                     (8)

                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2019/947 muudetakse järgmiselt:

                        1)

                        artiklis 20 asendatakse kuupäev „1. juulit 2022“ kuupäevaga „1. jaanuari 2023“;

                        2)

                        artiklit 21 muudetakse järgmiselt:

                                    a)

                                    lõikes 1 asendatakse kuupäev „1. juulini 2021“ kuupäevaga „1. jaanuarini 2022“;

                                    b)

                                    lõikes 2 asendatakse kuupäev „1. juuliks 2021“ kuupäevaga „1. jaanuariks 2022“;

                                    c)

                                    lõikes 3 asendatakse kuupäev „1. juulini 2022“ kuupäevaga „1. jaanuarini 2023“;

                        3)

                        artiklis 22 asendatakse tekst „kaheaastasel“ tekstiga „30-kuulisel“;

                        4)

                        artiklit 23 muudetakse järgmiselt:

                                    a)

                                    lõike 1 teine lõik asendatakse järgmisega:
                                    „Käesolevat määrust kohaldatakse alates 31. detsembrist 2020.“;

                                    b)

                                    lõige 5 asendatakse järgmisega:

                                       „5.   Artikli 15 lõiget 3 kohaldatakse alates 1. jaanuarist 2022.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 212, 22.8.2018, lk 1.

            (2)  Komisjoni 24. mai 2019. aasta rakendusmäärus (EL) 2019/947 mehitamata õhusõidukite käitamise normide ja menetluste kohta (ELT L 152, 11.6.2019, lk 45).

            (3)  Komisjoni 12. märtsi 2019. aasta delegeeritud määrus (EL) 2019/945 mehitamata õhusõidukite süsteemide ja mehitamata õhusõidukite süsteemide kolmandate riikide käitajate kohta (ELT L 152, 11.6.2019, lk 1).


title: Komisjoni rakendusmäärus (EL) 2020/750, 5. juuni 2020, millega kehtestatakse menetlus rakendusmääruses (EL) 2015/2447 sätestatud registreeritud eksportijate süsteemi kohaldamise üleminekuperioodi pikendamiseks teatavates üldise soodustuste süsteemi soodustatud riikides

text:
                  8.6.2020

                  ET

                  Euroopa Liidu Teataja

                  L 178/21

         KOMISJONI RAKENDUSMÄÄRUS (EL) 2020/750,
         5. juuni 2020,
         millega kehtestatakse menetlus rakendusmääruses (EL) 2015/2447 sätestatud registreeritud eksportijate süsteemi kohaldamise üleminekuperioodi pikendamiseks teatavates üldise soodustuste süsteemi soodustatud riikides
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 66 punkti a,
         ning arvestades järgmist:

                     (1)

                     Komisjoni rakendusmääruses (EL) 2015/2447 (2) on sätestatud määruse (EL) nr 952/2013 artikli 64 lõikes 1 osutatud päritolureeglid, et hõlbustada kaupade sooduspäritolu kehtestamist liidus, sealhulgas liidu üldiste tariifsete soodustuste kava (edaspidi „GSP“) jaoks vajalikud päritolureeglid.

                     (2)

                     Rakendusmääruse (EL) 2015/2447 artikli 79 lõikes 4 on sätestatud, et kõik GSP raames soodustatud riigid peavad kohaldama registreeritud eksportijate süsteemi (edaspidi „REX-süsteem“) GSP sooduspäritolustaatuse sertifitseerimiseks alates hiljemalt 30. juunist 2020. Pärast seda kuupäeva ei tohi kõnealuste riikide pädevad asutused enam päritolusertifikaadi vormi A välja anda.

                     (3)

                     Selleks et piirata COVID-19 levikut, mille Maailma Terviseorganisatsioon kuulutas 11. märtsil 2020 pandeemiaks, on kehtestatud hulk enneolematuid meetmeid, eelkõige liikumispiiranguid ja suhtlemisdistantsi hoidmise meetmeid. Need meetmed on ühtlasi mõjutanud GSP raames soodustatud riikide äriühingute ja haldusasutuste töötajaid, kes on seotud GSP päritolumenetluste haldamisega ning REX-süsteemi loomise ja toimimisega, millel on olnud negatiivne mõju tavapärasele töökorraldusele, tootmisele ja kaubandusele.

                     (4)

                     Tunnistades mõju kaubanduspartneritele, on komisjon ning liidu välisasjade ja julgeolekupoliitika kõrge esindaja ühisteatises ELi üleilmse tegevuse kohta seoses COVID-19ga (3) esitanud kavad liidu jõuliseks ja sihipäraseks reageerimiseks, et toetada partnerriikide jõupingutusi COVID-19 pandeemiaga võitlemisel.

                     (5)

                     COVID-19 pandeemia tõttu on mõnel GSP raames soodustatud riigil suuri raskusi REX-süsteemi kohaldamise 30. juuni 2020. aasta tähtajast kinnipidamisega. Soodustatud riikidele, kus REX-süsteemi ei saa pandeemia tõttu käivitada ega kasutada, peaks võimaldama üleminekuperioodi pikendamist.

                     (6)

                     Võttes arvesse, et selline pikendamine oleks erakorraline meede, millega tehakse erand rakendusmäärusega (EL) 2015/2447 ette nähtud üleminekuperioodi maksimaalsest kestusest, peaks abisaaja riik lisama teatele, et tal on vaja pikendust, nõuetekohase põhjenduse üleminekuperioodi pikendamise vajaduse kohta, samuti töökava, milles on üksikasjalikult kirjeldatud, kuidas ta kavatseb REX-süsteemi pikendatud üleminekuperioodi lõpuks täielikult kohaldada. Samadel põhjustel peaks REX-süsteemi kohaldamise üleminekuperioodi pikendamine olema ajaliselt piiratud.

                     (7)

                     Tuleks ette näha aruandlusmehhanism tagamaks, et soodustatud riigid, kelle üleminekuperioodi on pikendatud, jätkaksid ettevalmistusi REX-süsteemi kohaldamiseks, et pidada kinni uuest tähtajast.

                     (8)

                     Arvestades raskusi, mis on teatavatel soodustatud riikidel oma kohustuste täitmisel COVID-19 pandeemia tõttu, peaks käesolev määrus jõustuma kiiremas korras.

                     (9)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Erandina rakendusmääruse (EL) 2015/2447 artikli 79 lõikest 4 võib üldise soodustuste süsteemi soodustatud riik, kellel on COVID-19 pandeemia tõttu raskusi kõnealuse rakendusmääruse artiklites 70 ja 72 sätestatud kohustuste täitmisega või oma eksportijate registreerimise protsessi lõpuleviimisega 30. juuniks 2020, teatada vajadusest pikendada REX-süsteemi kohaldamise üleminekuperioodi.

               2.   Lõike 1 kohane teade esitatakse komisjonile kirjalikult hiljemalt 15. juuliks 2020. Selles selgitatakse, miks on COVID-19 pandeemia tõttu vaja üleminekuperioodi pikendada. Teatele lisatakse töökava, mis sisaldab üksikasjalikku teavet selle kohta, kuidas teate esitanud riik kavatseb REX-süsteemi 31. detsembriks 2020 täielikult kohaldada.

               3.   Kui lõike 1 kohane teade on täielik, pikendatakse üleminekuperioodi REX-süsteemi kohaldamiseks asjaomases soodustatud riigis kuni 31. detsembrini 2020.

               4.   Komisjon avaldab oma veebisaidil loetelu soodustatud riikidest, kelle puhul üleminekuperioodi on pikendatud.

               5.   Kuni 31. detsembrini 2020 jätkavad sellise soodustatud riigi pädevad asutused, kelle üleminekuperioodi on lõigete 1–4 kohaselt pikendatud, päritolusertifikaadi vormi A väljaandmist nende eksportijate taotlusel, kes ei ole sertifikaadi taotlemise ajal veel registreeritud.

            Artikkel 2
            Iga soodustatud riik, kelle üleminekuperioodi on artikli 1 kohaselt pikendatud, esitab komisjonile 30. septembriks 2020 aruande, milles kirjeldatakse üksikasjalikult artikli 1 lõikes 2 osutatud töökava rakendamisel tehtud edusamme ning kirjeldatakse parandusmeetmeid, mis on vajalikud REX-süsteemi kohaldamise 31. detsembri 2020. aasta tähtajast kinnipidamiseks.

            Artikkel 3
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 269, 10.10.2013, lk 1.

            (2)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            (3)  JOIN(2020) 11 final, Ühisteatis Euroopa Parlamendile, Euroopa Ülemkogule, nõukogule, Euroopa Majandus- ja Sotsiaalkomiteele ning Regioonide Komiteele „Teatis ELi üleilmse tegevuse kohta seoses COVID-19ga“.